# Aller Press

### Fra Wikipedia, den frie encyklopædi

Aller Press er Skandinaviens største uge- og månedsbladsforlag og har således aktiviteter i både Danmark, Norge, Sverige og Finland.

Aller-koncernen er grundlagt under navnet Carl Allers Etablissement i Valby i 1873. Firmaet har i øvrigt stadig hovedkvarter i Valby. Den ældste udgivelse er Nordisk Mønstertidende, - det vi i dag kender som Femina. Tre år senere kom det første nummer af Familie Journalen på gaden. Selskabets bladportefølje består i øjeblikket af 18 udgivelser. Det samlede oplag har passeret 1,4 mio., men 2,5 mio. danskere læser Allers blade.

Det svenske selskab, Aller AB, blev grundlagt allerede i 1984, mens Norsk Aller A/S blev stiftet i 1987. Knapt 100 år senere - i 1992 - indtog koncernen det finske marked med stiftelsen af Aller Julkaisut OY.

Carl Allers Etablissement er i dag moderselskabet for en mediekoncern, der med et ugentligt oplag på over 3 mio. er den suverænt førende udgiver af ugeblade i Skandinavien. Markedsandelen herhjemme andrager ca. 71%, mens man i Sverige sidder på hele 84% med titler som Allers, Hemmets Veckotidning, Allas Veckotidning og SE & HÖR. I Norge udgiver Aller bl.a. SE og HØR, Allers og KK, og sidder på 49% af markedet. Siden starten i Finland med bl.a. ugebladet 7 päivää har man opnået en andel på 26% af ugebladsmarkedet.

Aller-koncernen har en årlig omsætning på 3,6 mia. kr. (2003/04), og har omkring 2000 ansatte. Konceren ledes i dag af Carl Allers barnebarn, Bettina Aller, der blandt andet har gjort sig bemærket med sin grønlandsekspedition samt deltagelse i diverse tv-shows.

## [redigér] Udgivelser i Danmark

Titlen er efterfulgt af oplagstal

- 7 TV DAGE: 3.752
- Antik & Auktion: 20.526
- Bazar: 38.908
- Billed Bladet: 200.329
- Familie Journalen: 213.845
- Femina: 78.179
- FOKUS: 29.000
- Isabellas: 40.168
- KIG IND: 79.422 ex.
- Living Design+: 13.242
- Mad & Bolig Magasinet: 41.772
- Månedsmagasinet IN: 40.363
- Nyt om Biler: 12.754
- PSYKOLOGI: 25.224
- Q: 40.037
- SE og HØR: 199.886
- Ude og Hjemme: 175.751
- Ugebladet Søndag: 98.503

## [redigér] Kilder

Dansk Magasinpresses Udgiverforening Aller Press A/S

## [redigér] Eksterne henvisninger

Aller Press A/S

| Denne artikel om et firma er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../a/l/l/Aller_Press_2e73.html"

Kategorier: Påbegyndte artikler om firmaer

##### Views

- Artikel
- Diskussion
- Nuværende version

##### Søg